Pinerola Futsal 1994 Bratislava

Pinerola Futsal 1994 Bratislava (predtým ŠK Across Pinerola Bratislava) je slovenský futsalový klub z Bratislavy. Vznikol v roku 1994 ako klub sálového futbalu a do najvyššej slovenskej súťaže sálového futbalu postúpil v roku 1999. Od roku 2003 pôsobí v najvyššej súťaži vo futsale FIFA. V rovnakom roku, po zlúčení líg futsalu a sálového futbalu, sa stal vicemajstrom Slovenska. O 8 rokov si úspech zopakoval, keď postúpil do finále najvyššej súťaže. Je to tiež 4-násobný finalista slovenského pohára, keď zakaždým bolo jeho premožiteľom družstvo Slov-matic FOFO Bratislava. Okrem toho sa stal víťazom slovenského pohára v sálovom futbale. Nad zverencami trénera Martina Rejžeka (sériový šampión Slov-Matic FOFO Bratisava) dokázala Pinerola zvíťaziť v sezóne 2015/2016 a prvýkrát získať titul.  Nová éra klubu sa začala písať počas sezóny 2017/2018, kedy po zlých výsledkoch vstúpila do klubu na popredné pozície skupina ľudí okolo bratov Strapekovcov. Postupne začala prebudovávať mužstvo nielen hráčsky, ale aj manažérsky. Prišla trojica hráčov z Brazílie (Wesley Estevao, Victor Seiji a Mimi Silva), ktorú onedlho posilnil aj štvrtý kanárik (Rafa). Na manažérskej pozícii začal pracovať Vladsson Ambrozek, ktorý stál v Slov-Maticu FOFO Bratislava pri dvanástich tituloch a dvoch druhých miestach. Prvá sezóna skončila ešte nie stopercentne, keď Pinerola vypadla v semifinále so Slovanom Bratislava (transformovaným Slov-Maticom BA) a obsadila tak iba tretie miesto po jasnom víťazstve v dvojzápase s Wild Boys. Pred sezónou 2018/2019 posilnilo klub kvarteto hráčov Slovana, ktorý sa odhlásil z ligy (Brndiar, Kozár, Rick, Kyjovský) a po odchode Rafu prišiel ďalší Brazílčan Petterson Bruno. Filozofiou klubu začalo byť odohratie veľa prípravých zápasov s kvalitnými súpermi počas celej sezóny, čo sa začalo plniť hneď od začiatku. Dnes nastupuje s mladým kádrom opäť v najvyššej slovenskej futsalovej súťaži.

 Úspechy 
 Futsal (FIFA) 
1. Slovenská liga vo futsale
 2 x 17px|zlato2015/16, 2018/19
 4 x 17px|striebro2003/04, 2011/12, 2013/14, 2016/17
 3 x 17px|bronz2012/13, 2014/15, 2017/18

Slovenský pohár vo futsale
 4 x finalista2008/09, 2009/10, 2012/13, 2013/14

 Sálový futbal 
1. Slovenská liga v sálovom futbale
 1 x 17px|bronz1999/00

Slovenský pohár v sálovom futbale
 1 x 17px2001/02

 Liga Majstrov - UEFA Futsal Cup 
 Futsalisti Pineroly Bratislava obsadili v 6. skupine hlavného kola UEFA Futsal Cupu 2016/2017 s nulou na bodovom konte posledné 4. miesto.
 Výsledky: Era-Pack Chrudim (CZE) 0:3, City'US Targu Mures (ROM) 3:8, Apoel Nikózia (CYP) 5:6

 Vedenie klubu 
 Július Strapekprezident klubu
 Branislav Strapekštatutárny zástupca klubu
 Štefan Stankoštatutárny zástupca klubu
 Ladislav Mikitahlavný tréner
 Kristián Gallaasistent trénera
 Vladimír Ambrozekgenerálny manažér
 Drahoš Pobieckytechnický manažér
 Matúš Matejčíkmasér
 Jaro Drozdikvedúci mužstva
 Roman Kočanvideotechnik

 Hráčsky káder 
Aktuálne k dátumu: 25.  Október 2021
ČísloPozíciaHráč 1    brankár  Dominik Podhájeczky 13    brankár  Patrik Papp 22    brankár  Lukáš Harsa 2     obranca  Juraj Pribilinec 5    obranca Maroš Kardoš 7    univerzál Patrik Haramia 6    univerzál  Nicolas Pochylý 3    univerzál Patrik Sládeček 10    univerzál Jakub Ján Kazimir 11    univerzál Sebastián Keszei 15    útočník Martin Csiba 17    univerzál Roman Rusnák 21    obranca Marek Buzek 12    obranca Milan Nestorík 4     obranca Besmir Toči  19    pivot Jozef Aksamít

 Referencie 

 Externé odkazy 
 Oficiálna stránka klubu
 Profil klubu na stránke futsalslovakia.sk  
 Profil klubu na stránke Európskej futbalovej únie 

Kategória:Slovenské futsalové kluby
Kategória:Šport v Bratislave
Kategória:Organizácie založené v 1994